Kérvény kollégiumi felvétel ügyében

A …….. Kollégium Igazgatójának

Tárgy: kollégiumi felvétel iránti kérelem

Tisztelt Igazgató Asszony/Úr!

Fix Ipszilon, a…………Gimnázium leendő tanulója azzal a kéréssel fordulok Igazgató Asszonyhoz/Úrhoz, hogy szíveskedjék engem a 2013/14-es tanév kezdetétől kollégiumi bentlakó diáknak fölvenni.

A gimnáziumba már felvételt nyertem, és úgy tudom, a kollégiumban sincs betöltve valamennyi férőhely.

Mivel lakóhelyünk az iskolától 26 km-re van, a bejárás - különösen a téli hónapokban - nehézséget okozna, és nagy időveszteséggel járna. Szüleim alacsony keresetű emberek, két kistestvérem még otthon általános iskolás. A kollégiumi elhelyezés azt jelentené, hogy nyugodtabban tanulhatnék, emellett csakis a városban lakással nyílna lehetőségem arra, hogy zeneiskolai tanulmányaimat folytathassam, mivel szülőfalumban a hegedű tanszak az előző tanévvel bezárólag megszűnt.

Indokaim szíves mérlegelése alapján kérem Igazgató Asszony/Úr kedvező döntését.

Tisztelettel: